Deși este sufocat de nu mai poate, deși respirăm cel mai poluat aer din Uniunea Europeană, deși suntem capitala cu cel mai puțin spațiu verde, în București se taie copaci.

Nu știu dacă are legătură cu primarul general sau cu cel de sector, ar putea fi o decizie de direcție de gospodăririe locală.

Am căutat pe site-ul primăriei București și nu am găsit nici o informație despre vreo acțiune de tăiat copaci pe bulevardul Kiseleff. Nici măcar despre vreo toaletare, dar nu despre asta discutăm aici, ci despre tăiere cu totul.

Eu zic că se poate, să o ținem tot așa. Beton peste tot, să fie domnul primar de la 3 pe deplin satisfăcut, după ce a demonstrat că se poate betona un parc, poate acum are ambiții mai mari și vrea să vadă cât durează să betonezi un oraș întreg.

O să ajungem să-l regretăm pe Oprescu. Ăsta pare să fie blestemul nostru, să îi tot regretăm pe cei dinainte.

foto via Dragoș